|  |  |  |
| --- | --- | --- |
|  | **Klausimas** | **Atsakymas** |
| 1. | 2019-07-03 dienos atsakymuose informavote, kad 0,4 kV oro linijos balansavimo įrenginius ir  0,23 kV oro linijos vienfazius įtampos reguliatorius tieks Užsakovas. Atsižvelgiant į pateiktą  atsakymą buvo patikslintas ir Užsakovo tiekiamų medžiagų sąrašas esantis www.eso.lt skiltyje  Partneriams. Atkreipiame dėmesį, kad vadovaujantis bendraisiais išaiškinimais, visos medžiagos  kurios yra įtrauktos į medžiagų lentelę negali būti įskaičiuotos į bendrą darbų įkainio vertę.  Vykdant sutartį gali susidaryti situacija, kai Užsakovas reikalaus iš Rangovo pateikti aukščiau  minimas medžiagas, nes jos nėra įtrauktos į medžiagų lentelę ir remiantis bendraisiais  išaiškinimais privalo būti įskaičiuotos į bendrą darbų įkainio vertę. Idant išvengti nesusipratimų  sutarties vykdymo metu, prašome kartu su kvietimu pateikti galutinius pasiūlymus, pakoreguoti  medžiagų lentelę įtraukiant 0,4kV oro linijos balansavimo įrenginius ir 0,23kV oro linijos  vienfazius įtampos reguliatorius. | Informuojame, kad atsakymai į klausimus yra sutarties dalis ir bus pridedami prie laimėjusio rangovo sutarties priedų. Užsakovas atsakydamas į klausimą, kad jis pateiks minėtas medžiagas patvirtina, kad jos neturi būti įsivertintos darbų įkainyje. Iškilus situacijai, kai Užsakovas negalės teikti medžiagų, Rangovas galės aktuotis šias medžiagas pagal rekomendacines SISTELOS kainas. |
| 2. | 2019-07-03 dienos atsakyme į 9 klausimą atsakėte, kad „Paaiškiname, kad „Faktinio informacijos  gavimo momentas" yra laikomas tada, kai Rangovas perskaito laišką ar pažiūri į Informacinėje  sistemoje gautą pranešimą. Avarinių darbų atveju svarbus itin greitas reagavimas, todėl Rangovas  turi užtikrinti, kad nurodytais būdais Užsakovo pateikta informacija būtų gaunama iš karto. Tam  tikrais Sutartyje numatytais atvejais (pvz. esant avariniams darbams) žodinis Užsakovo  nurodymas yra kertinis momentas, kuriam patvirtinimo raštu Užsakovas nenumato. Rangovas,  gavęs žodinį nurodymą dėl Sutartyje numatytų Darbų atlikimo gali perduoti pranešimą  Užsakovui tekstiniu pranešimu, elektroniniu laišku ir/ar per Informacinę sistemą apie tokio  Užsakovo nurodymo faktą. Toks veiksmas Rangovui užtikrintų savalaikį pranešimą apie gautą  Užsakymą”. Atkreipiame dėmesį, kad savalaikis pranešimas apie Užsakovo gautą užsakymą  žodžiu padeda tik susiplanuoti darbus avariniams gedimui šalinti, bet Rangovai vykdydami  panašaus pobūdžio sutartis susiduria su problema, kad atlikus avarinius darbus Užsakovas  nesukuria užsakymo per informacinę sistemą arba sukuria Užsakymą praėjus keletui savaičių po  darbų atlikimo ir Rangovas negali pateikti atliktų darbų akto ir kitų dokumentų iš karto atlikęs  darbus. Idant vykdant sutartį nekiltų jokių interpretacijų prašome pakoreguoti sutarties 6,4 punktą  įtraukiant Užsakovo įsipareigojimą sukurti užduotį informacinėje sistemoje per 2 d.d. po žodinio  nurodymo davimo. | Informuojame, jog Sutarties priedo Nr. 6 „Pagrindinės sutarties vykdymo sąlygos“ Eil. Nr. 10 yra nurodytas Užsakovo užsakymo pateikimo per Informacinę sistemą Rangovui po Avarinių darbų įvykdymo terminas (2 d. d.). |
| 3. | 2019-07-03 dienos atsakyme į 33 klausimą atsakėte, kad Užsakovas negali turėti įtakos ar  prognozuoti Avarinių darbų atvejų ar naujų klientų srauto. Prašome pateikti statistinę informaciją  kiek naujų klientų buvo prijungta per 2018 m. Taip pat prašome nurodyti planinių darbų kiekius  2018m. ketvirtam ketvirčiui. | Informuojame, kad tam, jog Rangovai galėtų įsivertinti būsimų darbų apimtims perkamose sutartyse, Užsakovas pateikia minimalių užsakymų kiekius sutarties laikotarpiui. |
| 4. | Prašome paaiškinti, kokioms aplinkybėms atsiradus Rangovas gaus užduotis iš gretimų  (besiribojančių) teritorijų. | Informuojame, kad Rangovai gali gauti užsakymus atlikti darbus gretimose (besiribojančiose) teritorijose tais atvejais, kai Užsakovas neturi sutarties toje teritorijoje, kurioje turi būti atliekami darbai. Taip pat tais atvejais, kai reikalingos didesnės Rangovų apimtys didelių apimčių stichijų bei avarinių gedimų šalinimui. |
| 5. | Prašome paaiškinti, kokioms aplinkybėms atsiradus Rangovas gaus užduotis iš nesiribojančių  teritorijų. | Informuojame, kad Rangovai gali gauti užsakymus atlikti darbus gretimose (nesiribojančiose) teritorijose tais atvejais, kai Užsakovas neturi sutarties toje teritorijoje, kurioje turi būti atliekami darbai. Taip pat tais atvejais, kai reikalingos didesnės Rangovų apimtys didelių apimčių stichijų bei avarinių gedimų šalinimui. |
| 6. | Kokiais kriterijais remiantis bus parenkami Rangovai atvykstantys į kitą teritoriją, nes Užsakovas  turės kelias sutartis, iš kurių galės pasirinkti? | Informuojame, kad tokiais atvejais Rangovas bus pasirenkamas atsižvelgiant į aplinkui esančių visų Rangovų pajėgumą bei vykdomų darbų apkrautumą. |
| 7. | Kaip bus informuojamas Rangovas, kad yra atrinktas važiuoti į kitą teritoriją? | Informuojame, kad esant poreikiui vykdyti darbus svetimos sutarties teritorijoje, Rangovas gaus suformuotą užduotį Užsakovo informacinėmis sistemomis su nurodyta reikalinga informacija. |
| 8. | Kaip bus informuojamas Rangovas dirbantis savo teritorijoje, kad pagal sutartį Jam  priklausančios užduotys yra perduotos kitam Rangovui? | Paaiškiname, kad Rangovai, kurių pagal sutartį priklausančioje teritorijoje dirbs kitas Rangovas informuojami nebus. |
| 9. | Užkertant kelią potencialiam piktnaudžiavimui, kai techninio įvertinimo aktai surašomi  nevykstant į objektą, prašome, skaidriam darbui užtikrinti, sutartyje aprašyti nuotraukų mainus, kai Rangovas pateikęs nuotraukas, gautų atgalinį ryšį su nuotraukomis, kas padėtų užtikrinti  abiejų pusių tinkamą ir kokybišką, bei greitą diskutuotinų situacijų sprendimą. | Informuojame, kad Rangovas turi kaupti nuotraukas su užfiksuotais atliktais Darbais, kurių atlikimu negalima įsitikinti vizualiai apžiūrint objektą, vertinant matavimo bei bandymų protokolų rezultatus ar paslėptų darbų aktus bei Darbais, susijusiais su defektų šalinimu. Užsakovas planuoja prie teikiamų defektų, esant galimybei, pridėti tai įrodančias nuotraukas. Tačiau būna atvejų, kai defektų atvaizduoti nuotraukose neįmanoma, todėl Užsakovas negali oficialiai įsipareigoti to daryti kiekvienu atveju. |
| 10. | Atsižvelgiant į 2019-07-03 dieną pateiktą atsakymą į klausimą Nr. 65, prašome atitinkamai  pakoreguoti ir įkainių išaiškinimus pateiktus darbų įkainių lentelėse. | Informuojame, kad atsakymai į klausimus yra sutarties dalis ir bus pridedami prie laimėjusio rangovo sutarties priedų. Atsakydamas į Rangovo pateiktą klausimą, Užsakovas patikslino darbų įkainio išaiškinimą, todėl papildomai, darbų įkainių lentelėje išaiškinimas koreguojamas nebebus. |

Rengė: Projektų vadovas Kęstutis Smulkys, tel. nr. 8 688 79153

*„Lietuvos energijos“ įmonių grupėje netoleruojame jokių korupcijos apraiškų ir pasisakome už aukštus etikos, sąžiningumo ir skaidrumo veikloje standartus. Mums svarbu dirbti sąžiningai, kuriant patikimus ryšius – su savo klientais, partneriais, tiekėjais, institucijomis. Todėl siekiame, kad rinkoje, kurioje veikiame, būtų laikomasi etikos ir skaidrumo principų, pirmiausia – netoleruojama korupcija. Prie šio bendro tikslo kviečiame prisijungti ir Jus. Jei esate pastebėję arba turite informacijos apie netinkamą mūsų darbuotojų elgesį ar kitus veiksmus, kurie gali kelti korupcijos riziką, prašome apie tai pranešti elektroniniu paštu* [*pasitikejimolinija@le.lt*](mailto:pasitikejimolinija@le.lt)*arba telefonu +370 640 88889. Esame įsipareigoję saugoti pranešimų teikėjų konfidencialumą ir būsime dėkingi Jums už pagalbą mūsų įmonių grupei vykdyti efektyvią, skaidrią ir pasitikėjimą kuriančią veiklą.*